KOMISIJOS REGLAMENTAS (EEB) Nr. 713/87
1987 m. kovo 12 d.
iš dalies keičiantis Reglamentą (EEB) Nr. 2448/77 dėl iš rinkos pašalintų apelsinų perleidimo perdirbimo pramonei sąlygų
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo([1]) su paskutiniais pakeitimais, padarytais Reglamentu (EEB) Nr. 1351/86([2]), ypač į jo 21 straipsnio 4 dalį,
kadangi Reglamento (EEB) Nr. 1035/72 21 straipsnyje numatyta galimybė perleisti perdirbimo pramonei iš rinkos pašalintus tam tikrų kategorijų raudonuosius apelsinus;
kadangi Komisijos reglamente (EEB) Nr. 2448/77([3]) nustatytos Sanguinello ir Sanguigno rūšių apelsinų perleidimo perdirbimo pramonei sąlygos; kadangi šios sąlygos turėtų apimti ir pramonės naudojamas Moro bei Tarocco rūšis; kadangi atsižvelgiant į situaciją apelsinų sulčių rinkoje bei siekiant išvengti Bendrijos pramonės tiekimo grandinės trikdymo rizikos ši priemonė turėtų būti taikoma tik tam tikriems apelsinų kiekiams ir ribotą laikotarpį;
kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2448/77 1 straipsnis pakeičiamas taip:
"1 straipsnis
Iš rinkos pašalintus
- Sanguinello ir Sanguigno rūšių,
- Moro ir Tarocco rūšių apelsinus, 1986-1987 ir 1987-1988 prekybos metais ne daugiau kaip 30 000 tonų per metus,
perdirbimo pramonei perduoda susijusios valstybės narės paskirta institucija nuolatinio konkurso arba viešo aukciono būdu."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. kovo 12 d.